ઓટો ડેસ્કઃ બાઇક શોખીનો માટે સારા સમાચાર છે. હેલમેટ બનાવનારી કંપની ફિહરે એક નવું હેલમેટ લોન્ચ કર્યું છે, જેમાં AC આપવામાં આવ્યું છે. જેનાથી બાઇકર્સને ગરમીમાં થતી સમસ્યામાંથી મુક્તિ મળશે, કારણ કે હાલના હેલમેટને પહેરવાથી માથામાં પરસેવો થવા લાગે છે. તેનાથી બચવા માટે ફિહરે એક નવું હેલમેટ લોન્ચ કર્યું છે. ફિહર (FEHER)એ વિશ્વનું પહેલું AC હેલમેટ Feher ACH-1 લોન્ચ કર્યું છે. બાઇક ચલાવતી વખતે હેલમેટ માત્ર મગજને ઠંડુ જ નથી રાખતું પરંતુ બહારના ગરમ તાપમાનની સરખામણીએ હેલમેટની અંદરના તાપમાનને નિયંત્રિત રાખે છે.